GLOBAL ดีดบวก 3% เก็งงบ Q4/65 โตเด่น ดันทั้งปีแตะ 3.78 พันล้าน
GLOBAL ดีดบวก 3% เก็งงบ Q4/65 โตเด่น ดันทั้งปีแตะ 3.78 พันล้าน แนะซื้อเป้า 22 บาท
GLOBAL ดีดบวก 3% เก็งงบ Q4/65 โตเด่น ดันทั้งปีแตะ 3.78 พันล้าน แนะซื้อเป้า 22 บาท
19 ม.ค. 2566

ผู้สื่อข่าวรายงานว่า วันนี้ (19 ม.ค.65) ราคาหุ้นบริษัท สยามโกลบอลเฮ้าส์ จำกัด (มหาชน) หรือ GLOBAL ล่าสุด ณ เวลา 15:06 น.อยู่ที่ระดับ 20.80 บาท บวก 0.60 หรือ 2.97% สูงสุดที่ระดับ 20.90 บาท ต่ำสุดที่ระดับ 20.30 บาท ด้วยมูลค่าซื้อขาย 321.36 ล้านบาท

บล.ดาโอ ระบุในบทวิเคราะห์วันนี้ (19 ม.ค.66) GLOBAL ประเมินราคาหุ้นจะเริ่มประคองตัวหลังปรับฐานกว่า 7% ตั้งแต่ต้นปีถึงปัจจุบัน แนะนำราคาเป้าหมาย 22 บาท
สำหรับแนวโน้มกำไรไตรมาส 4/65 มีโอกาสโตทั้งเทียบช่วงเดียวกันของปีก่อน และเทียบไตรมาสก่อนหน้า หนุนด้วย Pend up demand จากสาขาต่างจังหวัดนับจากเดือน ต.ค. (หลังน้ำท่วม)
ทั้งนี้ได้ประโยชน์จากราคา Hard Commodity อาทิ เหล็ก-อะลูมิเนียมที่เริ่มฟื้นตัวขึ้นในปี 66 จากอานิสงส์ของจีนที่เปิดประเทศ (ภาพ Macro หนุน) สำหรับอัตรากำไรขั้นต้นในปี 66 มีโอกาสปรับตัวเพิ่มขึ้นโดยเริ่มเห็นพัฒนาการนับจากไตรมาส 4/65 (คาดที่ 26%)
โดยประเมินกำไรสุทธิปี 65 ที่ 3.78 พันล้านบาท โต 8.5% เทียบช่วงเดียวกันของปีก่อน และปี 66 อยู่ที่ 3.95 พันล้านบาท โต 4.3% เทียบช่วงเดียวกันของปีก่อน